মার্ক ওয়ালবার্গ
মার্ক রবার্ট মাইকেল ওয়ালবার্গ (ইংরেজি ভাষায়: Mark Wahlberg; জন্ম: ৫ই জুন, ১৯৭১) একাডেমি পুরস্কার মনোনীত এবং বাফটা পুরস্কার বিজয়ী মার্কিন চলচ্চিত্র ও টেলিভিশন অভিনেতা, প্রযোজক এবং র‍্যাপার। অভিনয় জীবনের প্রথম দিকে মার্কি মার্ক নামে পরিচিত ছিলেন। "মার্কি মার্ক অ্যান্ড দ্য ফাংকি বাঞ্চ" নামক ব্যান্ড দলের সাথে র‍্যাপ শিল্পী হিসেবে যোগ দেয়ার মাধ্যমেই ১৯৯১ সালে কর্মজীবন শুরু হয়েছিল। তিনি দ্য ডিপার্টেড ছবিতে সার্জেন্ট শন ডিগনাম চরিত্রে অভিনয়ের জন্য সেরা পার্শ্ব অভিনেতা হিসেবে অস্কার মনোয়ন পেয়েছিলেন।